કદાચ નિયતીને પણ આ જ મંજૂર હશે. ઘણા વરસો પછી એને જીવવાનું એક કારણ મળ્યું હતું. થોડું સુખેથી ને આનંદથી જીવી લેવામાં ખોટું શું છે? બન્ને ફરીને મરીનડ્રાઈવ પર પહોચ્ચા. ભૂખ લાગી હતી એટલે થોડો નાસ્તો કરીને દરીયાની પાળ પર આવીને બેઠા. આથમતી સંધ્યાની તૈયારી શરૂ થઈ ચૂકી હતી. અનુરાધા અપલક ખુલ્લી હવામાં સોનેરી સુરજને જોઈ રહી. કેટલાય સમય પછી આટલું મનોહર દ્રશ્ય એના હૃદયમાં એક અજબ અનુભૂતિ કરાવી રહ્યું હતું.